La Carrera Nocturna “Llíria Monumental” celebra la seua tercera edició
02 de novembre de 2017

El Grup d’Esplai Esportiu Amics del Camp de Túria de Llíria” organitza per tercer any seguit la III Carrera – Marxa Nocturna “Llíria Munumental, amb la col·laboració de l'Ajuntament de Llíria.

El diumenge 12 de novembre, a les 18:30 hores, des de la Plaça Major, els corredors donaran eixida a un recorregut de 6.500 metres, un circuit mixt que integra sendes tècniques de muntanya, de dificultat mitjana, a més d'una ruta molt especial pels monuments més emblemàtics del patrimoni de la ciutat.

Els dorsals per a la prova podran arreplegar-se fins a trenta minuts abans de l'inici de la prova, amb el qual es lliurarà a més el frontal lumínic d'ús obligatori i la samarreta commemorativa d'esta edició.

“Esta prova ja s'ha convertit en una tradició, perquè acull components essencials com són l'amor per l'esport i la riquesa del patrimoni de Llíria, amb l'encant afegit de viure-ho de nit”, ha expressat el regidor d'Esports, Pedro Vicente.

Les inscripcions seguiran obertes fins al 10 de novembre, a través de la pàgina web www.megustacorrer.com, i els corredors locals tenen l'opció a més de realitzar-la en les tendes d'esports Twinner Edeta Running i Sport Moros – Atmosfera Sport.